-Կարծում եմ՝ միշտ էլ նույնն է եղել: Ամեն ժամանակ իր խնդիրն ունի, որը գուցե ձևով տարբեր է, բայց էությամբ՝ ոչ: Չէի ասի, որ որևէ բան պակասում է, ամեն ինչ նորմալ է, մնում է` մարդը մի քիչ արթնանա և իրեն նշանակություն տա, որ ինքն էլ է կարևոր, ինքն էլ ունի դեր, հենց այնպես չապրի՝ մտածելով՝ տունս մաքրեցի, ի՞նչ անեմ, թե դուրսը կեղտոտ է: Ցավալի բան է, բայց, կարծում եմ, որ եթե Հիսուս Քրիստոսը հիմա էլ ապրեր, կխաչեին նրան: Այդ առումով՝ ոչ մի բան տարբեր չէ, ի վերջո, էությունն ինչո՞վ է տարբեր: Հա, ես էլ կուզեի ապրել մի ժամանակահատվածում, երբ չկային էսքան շատ հեռախոսներ, երբ տարիքով մեծ տատիկներն ու պապիկները պատմում էին հեքիաթներ, նույնիսկ պատկերացնում եմ` ձմռանը ոնց էր լինում, ասենք, գորգին նստած, վառարանի մոտ… Հրաշք բան է: